Aika: 3.9.2015 klo 13.15-15.00

Paikka: Vuorikatu 27, 4. krs:n kokoushuone

Jäsenet: Eveliina Bovellan

Outi Karikoski

Titta Kaukonen (poissa)

Merja Laininen (poissa)

Taina Vainio

Elizabeth Järveläinen

Erja Mielonen

Varpu Voutilainen

Jussi-Markus Turunen

**§ 1 Kokouksen avaus**

Kokous avattiin klo 13.30.

**§ 2 Puheenjohtajan ja sihteerin valinta**

Puheenjohtajaksi valittiin Taina Vainio ja sihteeriksi Eveliina Bovellan.

**§ 3 KieKu-hankkeen suunnitteluryhmän kokoonpano, toiminta ja kokousajat**

Sovittiin, että suunnitteluryhmään kuuluu kaksi opettajaa/koulu sekä hankkeen koulunkäynninohjaajat Jussi-Markus Turunen ja Kerstin Ylönen. Tarvittaessa mukaan voidaan pyytää rehtoreita. Koulut ilmoittavat suunnitteluryhmään nimeämänsä opettajat Eveliinalle viikon 37 aikana. Sovittiin, että suunnitteluryhmän muistiot lähetetään myös Leena Auviselle.

Suunnitteluryhmän toimintaa on mm. hankkeen tapahtumien suunnittelu, toteuttaminen ja jalkauttaminen kouluille sekä hankkeesta tiedottaminen koulujen henkilökunnalle, oppilaille ja huoltajille. Ryhmä kokoontuu aluksi useammin, koska toiminnan suunnittelu vaatii aikaa ja yhteistyötä. Seuraava kokousaika sovitaan aina kunkin kokouksen lopussa.

**§ 4 KieKu-hankkeen ajankohtaiset**

KieKu-hankkeessa ovat aloittaneet 12.8.2015 koulunkäynninohjaajat Jussi-Markus Turunen ja Kerstin Ylönen. Jussin työaika on 33 t/vk, ja hän työskentelee kaksikielisessä (suomi – englanti) opetuksessa ja varhennetun englannin opetuksessa 2 pv/vk Rajalan koululla, 2 pv/vk Martti Ahtisaaren koululla ja 1 pv/vk Hatsalan klassillisella koululla. Jussin palkkakustannukset maksetaan kokonaan KieKu-hankkeelta. Sovittiin, että Jussin päiviä kullakin kolmella koululla voidaan tarvittaessa vaihtaa.

Kerstin Ylönen työskentelee Kalevalan koulun saksan kielellä rikastetussa opetuksessa 30 t/vk, ja hänen palkkakustannuksensa maksetaan osittain hankkeelta ja osittain Kalevalan koulun päältä.

Hankkeella on oma sivu Peda.netissä: <https://peda.net/kuopio/yhteiset-hankkeet/kieku>. Sovittiin, että Peda.netiä hyödynnetään aktiivisesti hankkeen tiedottamisessa ja hankkeessa tuotetun materiaalin kokoamisessa, jakamisessa ja hyvien käytänteiden levittämisessä. Todettiin, että hanke voisi järjestää tai olla osajärjestäjänä aineenopettajien Peda.net-koulutuksessa, joka vahvistaisi Peda.netin hyödyntämistä myös KieKu-hankkeen käytössä.

**§ 5 KieKu-hankkeen koulujen toimintasuunnitelmien läpikäynti**

Koulujen suunnitelmat liitteenä. Vaikka kaikilla kouluilla on omat painotuksensa hankkeessa, todettiin, että kaikkia yhdistävä tekijä on monikulttuurisuus, suvaitsevaisuus ja kansainvälisyys. Sovittiin, että ryhdytään suunnittelemaan tältä pohjalta yhteistä teemaviikkoa kevätlukukaudelle. Teemaviikon aikana pyritään vaikuttamaan oppilaiden asenteisiin monikulttuurisuutta kohtaan esim. aiheeseen liittyvissä työpajoissa. Etsitään yhteistyökumppaneita teemaviikolle, esim. Walter ry, Kompassi, vierailija (muusikko, urheilija) kouluilla jne. Yhteistyötä tehdään myös esikoulujen kanssa.

Etsitään tilaisuuksia, joissa oppilaat voisivat toimia oppaina kansainvälisille vierailijoille. Tämä sopisi etenkin Hatsalan klassillisen koulun kaksikielisten (suomi – englanti) luokkien 7 – 9 oppilaille. Eveliina ottaa yhteyttä Itä-Suomen yliopistoon ja Kuopion kaupungin markkinointiin sopivien vierailijaryhmien löytämiseksi.

Koulujen toimintasuunnitelmat hyväksyttiin esiteltäväksi ohjausryhmälle. Sovittiin, että koulut voivat toteuttaa suunnitelmiin kirjaamiaan asioita kouluilla, kunhan hankkeelle tulevista kuluista tiedotetaan aina etukäteen Eveliinaa. Budjetin seurannassa kiinnitetään huomiota siihen, että hankerahoitusta käytetään koulujen kesken mahdollisimman tasapuolisesti.

Suunnitteluryhmä aloittaa teemaviikon valmistelun seuraavassa kokouksessaan ja jatkaa edelleen koulujen yhteisen KieKu-toiminnan kehittelyä.

**§ 6 Muut asiat**

Eveliina laatii paikallismediaan tiedotteen KieKu-hankkeen alkamisesta. Korostetaan erityisesti ajankohtaista suvaitsevaisuusteemaa.

**§ 7 Seuraava kokous**

Seuraava kokous pidetään 1.10. klo 14.15 kouluvirastolla lautakunnan kokoushuoneessa 2. krs:ssa.

**§ 8 Kokouksen päättäminen**

Puheenjohtaja päätti kokouksen klo 14.55.